12. oktoobril 1954. kasutusele võetud Somaalia riigi- ja rahvuslipu eeskujuks on nii värvi, kui ka kompositsiooni poolest ÜRO lipp, sinise kanga keskel on valge viisnurkne täht. Lipu autoriks on Mohammed Awale Liban. Tähe iga haru esindab üht somaalide piirkonda: Briti, Itaalia ja Prantsuse Somaalimaad, Etioopia valduses olevat Ogedeni ning Põhja-Kenyat. Ilmseid vallutussoove sümboliseeriv Somaalia lipp on riigilippude seasüsna haruldane, vaid Komooride lipp väljendab teadaolevalt samu püüdlusi.